Folketing
2006-11-22

Jeg startede med at svare på det spørgsmål, vi diskuterer nu, og det er et generelt spørgsmål om, hvorvidt man går ind for, at udlicitering kan ende med nogle urimelige arbejdsvilkår og underbetaling osv. Dertil er svaret nej. Hr. Ole Vagn Christensen har også stillet det næste spørgsmål på dagsordenen, og det vil jeg da gerne også tage op nu, selv om vi ikke er nået til det. Skov- og Naturstyrelsen har taget højde for det, inden opgaven blev udliciteret, og det skal de altså også. De skal sørge for, at det står i kontrakten, at det er de almindelige løn- og arbejdsvilkår, der er gældende, at man kun kan få kontrakter med det offentlige, hvis man accepterer det, og at man kun kan få job hos Skov- og Naturstyrelsen, hvis man accepterer det. Jeg må indrømme, at jeg ikke har hørt om sagen her før for et par dage siden.